News Update: ตลาดหุ้นทั่วโลกขึ้นแรง รับข่าวเงินเฟ้อผ่านจุดสูงสุดไปแล้ว เงินเฟ้อสหรัฐฯ ต.ค. +7.7% ต่ำกว่าคาด - FINNOMENA
เงินเฟ้อสหรัฐฯ ปรับตัวต่ำกว่าคาดในเดือน ต.ค. ส่งสัญญาณชี้ว่า เงินเฟ้อได้ผ่านพ้นช่วงสูงสุดไปแล้ว และมีความเป็นไปได้ว่าธนาคารกลางสหรัฐฯ (Fed) จะไม่ต้องเดินหน้าขึ้นดอกเบี้ยอย่างรุนแรงอย่างที่ส่งสัญญาณไว้ก่อนหน้านี้ ดันตลาดหุ้นพุ่งทั่วทั้งโลก
11 พ.ย. 2565

เงินเฟ้อสหรัฐฯ ปรับตัวต่ำกว่าคาดในเดือน ต.ค. ส่งสัญญาณชี้ว่า เงินเฟ้อได้ผ่านพ้นช่วงสูงสุดไปแล้ว และมีความเป็นไปได้ว่าธนาคารกลางสหรัฐฯ (Fed) จะไม่ต้องเดินหน้าขึ้นดอกเบี้ยอย่างรุนแรงอย่างที่ส่งสัญญาณไว้ก่อนหน้านี้ ดันตลาดหุ้นพุ่งทั่วทั้งโลก
เมื่อวานนี้ (10 พ.ย.) กระทรวงแรงงานสหรัฐฯ รายงานว่า อัตราเงินเฟ้อ เดือน ต.ค. ของสหรัฐฯ เพิ่มขึ้น 0.4% จากเดือนที่แล้ว ต่ำกว่าคาดการณ์ที่ 0.6% และเพิ่มขึ้น 7.7% จากปีที่แล้ว ต่ำกว่าคาดการณ์ที่ 7.9%
เมื่อหักราคาอาหารและพลังงานซึ่งมีความอ่อนไหวสูงออกไป อัตราเงินเฟ้อพื้นฐานของสหรัฐฯ เดือน ต.ค เพิ่มขึ้น 0.3% จากเดือนก่อน และ 6.3% จากปีที่แล้ว
ตลาดหุ้นสหรัฐฯ ตอบรับในเชิงบวกอย่างรวดเร็ว นำโดยดัชนี Nasdaq ปรับตัวขึ้นมา 7.35% ดัชนี S&P 500 บวก 5.54% และดัชนี Dow Jones บวก 3.7% ส่วนอัตราผลตอบแทนพันธบัตรรัฐบาลอายุ 2 ปี ร่วงลง 0.3 ppt อยู่ที่ 4.33%
ส่วนเช้านี้ (11 พ.ย.) ตลาดหุ้นเอเชียปรับตัวบวกเช่นกัน นำโดยดัชนี Hang Seng ของตลาดหุ้นฮ่องกงที่บวกมาแล้วเกือบ 5% ดัชนี Nikkei ของญี่ปุ่น เพิ่มขึ้น 2.6% ขณะที่ดัชนี CSI 300 ของหุ้นจีนแผ่นดินใหญ่บวกแล้ว 2%
ก่อนหน้านี้ในเดือน มิ.ย. เงินเฟ้อสหรัฐฯ พุ่งสู่ระดับสูงสุดในเดือน มิ.ย. โดยเมื่อสัปดาห์ที่แล้ว Fed ประกาศขึ้นดอกเบี้ย 0.75% เป็นครั้งที่ 4 ติดต่อกัน เพื่อสู้กับเงินเฟ้อที่อยู่สูงกว่าระดับเป้าหมายที่ 2%
ตอนนี้ตลาดยังคงคาดว่า Fed จะยังเดินหน้าขึ้นดอกเบี้ยต่อไปแต่ในอัตราที่ช้าลง เพื่อให้อัตราดอกเบี้ยอยู่ที่ระดับ 5% ในต้นปีหน้า โดยตอนนี้อัตราดอกเบี้ยของ Fed อยู่ที่ระดับ 3.75% – 4% ซึ่งสูงสุดในรอบ 14 ปี
ขณะที่ FedWatch Tool ของ CME Group แสดงให้เห็นว่า นักลงทุนให้น้ำหนัก 85.4% ที่ Fed จะขึ้นดอกเบี้ย 50 bps ในเดือน ธ.ค. นี้
อ้างอิง:
https://www.cnbc.com/2022/11/10/consumer-prices-rose-0point4percent-in-october-less-than-expected-as-inflation-eases.html 
https://www.bloomberg.com/news/articles/2022-11-09/asian-stocks-to-fall-amid-crypto-slump-before-cpi-markets-wrap?sref=e4t2werz 
https://www.voathai.com/a/us-consumer-prices-increase-less-than-expected-in-october/6828733.html 
https://www.cmegroup.com/markets/interest-rates/cme-fedwatch-tool.html?redirect=/trading/interest-rates/countdown-to-fomc.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
เงินเฟ้อ
เงินเฟ้อสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA